**Δ Ε Λ Τ Ι Ο Τ Υ Π Ο Υ**

ΚΔΒΜ Δήμου Ευρώτα, 28/11/ 2019

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του Κέντρου Διά Βίου Μάθησης (Κ.Δ.Β.Μ.) Δήμου Ευρώτα**

Ενημερώνουμε κάθε ενδιαφερόμενο/η ότι ο Δήμος Ευρώτα, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης και Διά Βίου Μάθησης) και το Ίδρυμα Νεολαίας και Διά Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Ευρώτα στο οποίο θα υλοποιηθούν προγράμματα Γενικής Εκπαίδευσης Ενηλίκων με εκπαιδευτικές δράσεις Εθνικής και Τοπικής Εμβέλειας.

Στο Κ.Δ.Β.Μ. του Δήμου Ευρώτα μπορούν να δημιουργηθούν τμήματα για τα ακόλουθα προγράμματα:

|  |  |  |
| --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ ΣΕ ΩΡΕΣ** |
| 1 | Συμβουλευτική σε εξειδικευμένα θέματα (σχολικός εκφοβισμός, διαδίκτυο,πρόληψη εξαρτήσεων, διατροφή κλπ) | 25 |
| 2 | Επαγγελματική ενεργοποίηση ανέργων γυναικών | 25 |
| 3 | Κοινωνική Οικονομία και Κοινωνική Επιχειρηματικότητα | 50 |

Τα προσφερόμενα προγράμματα μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης με επίδειξη του δελτίου αστυνομικής ταυτότητας ή του διαβατηρίου του υποψήφιου. Οι αιτήσεις θα υποβάλλονται στο αρμόδιο τμήμα στο Δημοτικό Κατάστημα Σκάλας από την Δευτέρα 2 Δεκεμβρίου 2019.

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση»**

Για πληροφορίες και δηλώσεις συμμετοχής απευθυνθείτε στο Κέντρο Δια Βίου Μάθησης:

Τηλ. : 2735360030, 2735360026

Ταχ. Διεύθυνση: 23051 Σκάλα

Email: mmayromatidi@1499.syzefxis.gov.gr

**Θα τηρηθεί σειρά προτεραιότητας.**